Varnupių akmuo

Akmuo su iškalta pasaga, vadinamas Patkaviniu (registrinis kultūros paveldo objektas: unikalus kodas – 5096; senas kultūros paminklo Nr. AR340) – mitologinis akmuo pietrytinėje Marijampolės savivaldybės teritorijos dalyje, Varnupių  kaime (Igliaukos seniūnija), 170 m į pietvakarius nuo Varnupių piliakalnio ir 160 m į šiaurę nuo kelio Marijampolė-Daukšiai-Šventaragis.

 Akmuo 

Stūkso Amalvo pelkių pietiniame pakraštyje, Patkavine vadinamos pakilumos šlaite. Akmuo pilkšvos spalvos, stambaus grūdėtumo, netaisyklingos formos, apskaldytas. Vienoje pusėje buvęs iškaltas pasagos formos ženklas, kurio dalis nuskelta. Akmens paviršiuje esama smulkių dubens pavidalo duobučių.

Priešais akmenį stovi stogastulpio tipo medinis anotacinis ženklas, o už akmens – betoninis seno pavyzdžio archeologijos paminklo lentos stovas. 170 m į šiaurės rytus nuo akmens yra Varnupių piliakalnis. 

 Istorija 

Padavimai mena kelias pasagos ženklo atsiradimo akmenyje versijas. Vienas jų pasakoja, kad nuo kryžiuočių traukdamiesi senovės lietuviai šalia akmens užkasė savo brangenybes. Pažymėdami slėptuvės vietą, akmenyje iškalė pasagos ženklą, o šiaurinėje pusėje – užrašą, kuris neišliko. Kitas pasakojimas  mena, kad pasaga buvo paženklinti už 12 m nuo akmens užkasti iš Rusijos besitraukiančios Napoleono kariuomenės lobiai. Dar vienas padavimas byloja, kad senais laikais, kai akmuo dar formavosi ir buvo minkštas, pasagą jame įminęs velniasValstybės archeologijos komisijos medžiaga. – Kultūros paveldo centro paveldosaugos biblioteka. - F. 1, ap. 1, b. 30, l. 148-149.. Dėl ženklo akmuo nuo seno vadinamas Patkaviniu (lenkų k. podkowa – pasaga). 

Kitaip akmuo dar vadinamas Pagonių dievaičiu. Pasakojama, kad seniau tarp Varnupių ir Šakališkių piliakalnių per pelkes ėjusi kūlgrinda, o akmuo žymėjo jos pradžiąKazys Kazakevičius. Varnupių žmonės gręžiasi į senovę. – Lietuvos žinios. - 2006, rugpj. 1.. 

1972 m. akmuo paskelbtas respublikinės reikšmės archeologijos paminklu AR340Lietuvos TSR kultūros paminklų sąrašas. - Vilnius, 1973. - P. 122, o šiuo metu saugomas kaip į registrą įrašytas (registrinis) kultūros paveldo objektasKultūros vertybių registras. Akmuo su iškalta „pasaga“, vad. Patkaviniu..

2008 m. Varnupių bendruomenė prie akmens pastatė medinį stogastulpį.

 Šaltiniai 

 Nuorodos 
 Valstybės archeologijos komisijos medžiaga 

Kategorija:Lietuvos mitologiniai akmenys
Kategorija:Marijampolės savivaldybės paveldas